**ELŐTERJESZTÉS**

**Tiszavasvári Város Önkormányzata Képviselő - testületének**

**2022. december 15-én tartandó rendes ülésére**

**Az előterjesztés tárgya:** **a Tiszavasvári Strandfürdő Kft. 2022-es és 2023-as évek fejlesztései**

**Melléklet:** Strandfürdő Kft. fejlesztésikérelme

**Az előterjesztés előadója**: Szőke Zoltán polgármester

**Az előterjesztés témafelelőse**: Gazdagné dr. Tóth Marianna osztályvezető

**Ügyiratszám**: TPH/2124/2022.

**Az előterjesztést véleményező bizottságok a hatáskör** **megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja |
|  |  |
|  |  |

**Az ülésre meghívni javasolt szervek, személyek:**

|  |  |
| --- | --- |
| Volosinóczki Béla ügyvezető | tiszavasvarifurdo@gmail.com |
|  |  |

Egyéb megjegyzés: -

Tiszavasvári, 2022. december 5.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500, 42/520-556 Fax.: 42/275–000 e-mail: tvonkph@tiszavasvari.hu

Témafelelős: Gazdagné dr. Tóth Marianna

**E L Ő T E R J E S Z T É S**

- a Képviselő-testülethez -

**A Tiszavasvári Strandfürdő Kft. 2022-es és 2023-as évek fejlesztéseiről**

**Tisztelt Képviselő-testület!**

A Tiszavasvári Strandfürdő Kft. **fejlesztés elfogadása iránti kérelemmel** fordult a képviselő-testülethez. Kérelme az előterjesztés 1. mellékletét képezi.

Kérelme a **IV. és I. tó hasznosítására irányul**, ahol vízi kalandparkot létesítene, valamint, vízi dodzsemezésre és vízi biciklizésre nyílna lehetőség.

A kalandpark használatáért külön díjat nem tervez szedni, annak ára a belépőjegy árába kerülne beépítésre. A mentőmellények tárolására épületet kíván felállítani. A kalandpark megőrzése miatt az 1-es és 2-es tavat be kívánja keríteni. A strand területén egy 5\*4 méteres épületet alakítana ki, ahol bőrbarát halterápiát és pedikűrt lehet igénybe venni. Ennek igénybevétele szintén a belépőjegy árába lenne beépítve. Bekerülési költségként 4,8 millió Ft+áfa összeget jelölt meg.

A Strandfürdő Kft. már **korábban is jelezte** vízi kalandpark létrehozására vonatkozó szándékát. **A képviselő-testület 219/2022. (VII.28.) Kt. sz. határozatával nem támogatta a csónakázó tó hasznosítására vonatkozó elképzeléseket, illetve a tó körbekerítését sem**.

Tájékoztatom a testületet, hogy a **csónakázó tó fejlesztése, hasznosítása nem tartozott a 2013-ban kiírt pályázati felhívásban meghatározott pályázati célok közé**, így a bérlő által benyújtott pályázati anyagban sem volt vállalás.A csónakázó tó a medencék leeresztett vizének tárolását szolgálja, emiatt nélkülözhetetlen a strandüzemeltetéshez**,** de fejlesztési elképzelések nem társultak hozzá a pályázat kiírásakor. A Kft-nek a csónakázó tóval kapcsolatban fenntartási és karbantartási kötelezettsége van (fűnyírás, nádégetés, a tó iszaptalanítás, a tó körüli világítás karbantartása). Amennyiben a képviselő-testületnek szándékában áll a csónakázó tó turisztikai célú fejlesztése pályázat kiírásával van erre lehetőséget teremteni. Mindezek miatt továbbra sem támogatom a Strandfürdő Kft. által ott megvalósítani kívánt beruházásokat.

Tekintettel azonban a csónakázó tó körüli állapotokra, javaslom felszólítani a Strandfürdő Kft. ügyvezetőjét, hogy fenntartási és karbantartási kötelezettségnek maradéktalanul tegyen eleget, valamint **készítsen tájékoztatást a testület részére a csónakázó tó karbantartásával kapcsolatban eddig megvalósított, illetve a közeljövőben megvalósítani kívánt feladatokról, azok határidejének megjelölésével.** Felmerülő kérdés továbbá, hogy **mi az oka annak, hogy a csónakázó tó vízszintje jelenleg az engedélyezett vízszint feletti értéket mutat**, valamint hogy a tó leeresztésére nem minden esetben az arra engedélyezett időszakban került sor.


Kérem a képviselő-testületet az előterjesztés megtárgyalását követően hozza meg döntését.


Tiszavasvári, 2022. december 5.


**Szőke Zoltán**


**polgármester**

**előterjesztés melléklete**

****

****

****

****

****

**Határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…./2022.(XII.15.) Kt. sz.**

**határozata**

**A Tiszavasvári Strandfürdő Kft. 2022-es és 2023-as évek fejlesztéseiről**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX tv. 107. §-ában foglalt hatáskörében eljárvaaz alábbi határozatot hozza:

1. Tiszavasvári Város Önkormányzata Képviselő-testülete 219/2022. (VII.28.) Kt. sz. határozata 4. és 5. pontjaiban foglaltakat továbbra is fenntartja, azaz **elutasítja** a Tiszavasvári Strandfürdő Kft. ügyvezetőjének az 1-es és 4-es **víztározó tavak strandfürdő területéhez történő kerítéséhez irányuló kérelmét, valamint nem támogatja** a Tiszavasvári Strandfürdő Kft. ügyvezetője által az **1-es és 4-es csónakázó tavak hasznosítására vonatkozó javaslatát, tekintettel arra, hogy a** csónakázó tó a medencék leeresztett vizének tárolását szolgálja, emiatt nélkülözhetetlen a strandüzemeltetéshez**,** de **fejlesztési elképzelések nem társultak hozzá a pályázat kiírásakor.** **Felhívja, az ügyvezető figyelmét**, hogy Tiszavasvári Város Önkormányzata és Tiszavasvári Strandfürdő Kft. közötti bérleti/üzemeltetési szerződésben foglaltak szerint a **Kft-nek a csónakázó tóval kapcsolatban fenntartási és karbantartási kötelezettsége van.**
2. **Felszólítja a** Strandfürdő Kft. ügyvezetőjét, hogy **2023. január 15. napjáig** készítsen írásos tájékoztatót a képviselő-testület részére az általa a 2022-es évben végzett csónakázó tó karbantartási munkálatairól, továbbá a jövőre megvalósítandó karbantartási munkálatokról azok határidejének megjelölésével**. Tájékoztatást kér továbbá arról, hogy mi az oka annak, hogy a csónakázó tó vízszintje jelenleg az engedélyezett vízszint feletti értéket mutat**, valamint hogy a tó vízének leeresztésére az arra engedélyezett időszakban került-e sor.
3. Felkéri a polgármestert a döntésről tájékoztassa a Tiszavasvári Strandfürdő Kft. ügyvezetőjét.

**Határidő**: azonnal **Felelős**: Szőke Zoltán polgármester